《荆溪渔者，为义兴道士赋》
元代·张昱

千尺荆溪彻底清，水中无复见蛟行。要同云鹤闲踪迹，自放烟波隐姓名。

浊酒忘形浮世内，青山到眼绿蓑轻。醉来放棹回船去，抚掌风前咏濯缨。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。